Source: http://www.toas.fi/asukkaana/asumisen-aakkoset
Timestamp: 2013-05-20 01:59:11+00:00
Document Index: 12825165

Matched Legal Cases: ['§ 18', 'kko ', 'kko ', 'kko ', 'kko ', 'kko ']

http://www.toas.fi/asukkaana/asumisen-aakkoset
Hep, saalis oli tällä kertaa 0 osumaa! Voit myös katsoa yleisimmät asiat Asumisen aakkosista.	Asumisen aakkoset
Asumisen aakkosista löydät vastauksen useimpiin kysymyksiin ja ongelmatilanteiin. Klikkaa väliotsikkoa saadaksesi lisätietoa haluamastasi aiheesta.
Jos asunnossasi ei ole valmista paikkaa astianpesukoneelle ja haluat sellaisen, ota yhteys kiinteistöosastoon selvittääksesi, onko asennus mahdollinen. Asennuksen maksaa asukas ja kiinteät asennusosat jäävät asuntoon. Asennuta kone vain ammattilaisella, asukas on vastuussa mahdollisista virheellisistä asennuksista koituvista vahingoista. Mikäli asuntoon on jäänyt tai ostat edelliseltä asukkaalta pesukoneen, vastuu koneesta kytkentöineen ja mahdollisista vesivahingoista kuuluu nyt sinulle uutena asukkaana.
Asukastoimikunnassa voit vaikuttaa omaan asumiseesi ja toimia yhdessä muiden asukkaiden kanssa. Yhteistoiminnasta vastaavat kohdekohtaiset asukastoimikunnat, jotka valitaan asukaskokouksissa. Oman asuintalosi asukastoimikunnan löydät täältä.
Asukastoimintamääräraha
Asuntoyhteisöt osallistuvat asukastoimintaan varaamalla siihen talousarviosta määrärahan. Asukastoimikunnat päättävät rahojen käytöstä.
Muuttopäivä on vuokrasopimuksen päättymispäivää seuraava ensimmäinen arkipäivä, yleensä kuukauden 1. päivä.Yleensä poismuuttava asukas muuttaa asunnosta pois jo vuokrasopimuksen päättymispäivänä, jolloin asunto on kokonaan uuden asukkaan käytössä seuraavana päivänä. Muistathan siivota asunnon ennen sen luovuttamista uudelle asukkaalle.
Asumisoikeuden siirtäminen ja uuden vastaavan asunnon myöntäminen
TOASin asukas voi anoa asumisoikeuden siirtoa, mikäli asukkaalla on opintoihin liittyvä vähintään 4 kuukautta kestävä pakollinen poissaolo Tampereelta. Syyt, joilla asumisoikeuden siirto voidaan myöntää, ovat työ tai opiskelu ulkomailla, opiskeluun liittyvä työharjoittelu toisella paikkakunnalla, armeijan tai siviilipalveluksen suorittaminen, sairaus tai muu perusteltu pitkäaikainen poissaolo opiskelupaikkakunnalta, jonka TOAS katsoo olevan riittävä syy.TOAS sitoutuu osoittamaan entistä vastaavan asunnon hakijan anomana ajankohtana vain, jos asukas on irtisanonut asuntonsa irtisanomisajan mukaisesti sekä tehnyt irtisanomisen yhteydessä hakemuksen, asumisoikeuden siirto anomuksen sekä toimittanut todistuksen hyväksytystä poissaolon syystä. Jos TOAS ei kykene järjestämään vastaavaa asuntoa, jatkuu siirto-oikeus asukkaan halutessa niin pitkään, kunnes vastaavanlainen asunto löytyy. Asumisoikeuden siirtolomake.
TOASin asukas saa luovuttaa väliaikaisesti asuntonsa AHVL § 18:n mukaan toisen käytettäväksi pakollisen poissaolon ajaksi enintään kahdeksi vuodeksi.TOASin asukas voi luovuttaa asuntonsa pakollisen poissaolon ajaksi, kuitenkin enintään kahdeksi vuodeksi, toiselle opiskelijalle. Vuokralaisemme on viimeistään kuukautta ennen huoneiston käytön luovutusta kirjallisesti hyväksytettävä väliaikainen asukas ja luovutus asuntotoimistossamme.Soluasunnon luovuttaja voi vuokrata huoneen vain samaa sukupuolta olevalle väliaikaiselle asukkaalle.Asukkaiden tulee täyttää sopimus asuinhuoneiston väliaikaisesta luovutuksesta sekä toimittaa sopimuksen lisäksi liitteet asukkaan poissaolon syystä sekä väliaikaisen asukkaan opiskelijatodistuksen.
Asunnot tarkastetaan poismuuttavan asukkaan viimeisen sopimuskuukauden 15. ja viimeisen päivän välillä ja samalla tehdään lista tarvittavista korjauksista. Tarkastuksessa käydään läpi asunnon ja varusteiden kunto ja siisteys. Mahdolliset korjaus- ja siivouskulut peritään poismuuttavan asukkaan vakuusmaksusta ja tarvittaessa asukasta myös laskutetaan.
Asuntoon jälkeesi tuleva
Kun olet sanonut asuntosi vuokrasopimuksen irti, asuntotoimisto tarjoaa vapautuvaa asuntoasi uudelle hakijalle. Hän tavallisesti haluaa nähdä tulevan kotinsa. Muista myönteinen asenne, kun ovikellosi soi.
Tiedustele vapaita autopaikkoja asuntotoimistoltamme! Lämmitystolpasta saa sähköä vain moottorin lämmittämiseen joko yhteisellä tai pistorasiakohtaisella ajastimella, jolloin virran voi asettaa päälle kahdeksi tunniksi kerrallaan.Älä pysäköi pihakäytäville, huomaathan että vieraspaikat ovat tarkoitettu vieraiden käyttöön.
Moottorilämmittimen sähköjohto on turvallisuussyistä aina irrotettava käytön jälkeen pistorasiasta ja pistorasiakotelon kansi lukittava.
Lämmitysjohdon unohtaja voi joutua korvausvastuuseen, jos pistorasiaan jäänyt sähköjohto aiheuttaa onnettomuuden.
Avaimen saat vuokrasopimuksen alkamispäivämääränä. Jos sopimuksesi alkaa viikonloppuna tai pyhäpäivänä, saat avaimen seuraavana arkipäivänä. Asunnon lisäksi pääset avaimella asukkaille tarkoitettuihin yhteistiloihin.Avain on henkilökohtainen ja vuokralaisen vastuulla. Kopioiden teettäminen avaimesta on kielletty. Pois muuttaessasi avaimet on luovutettava asuntotoimistoon - niitä ei saa jättää asuntoon. Asuntotoimiston ollessa suljettu avaimet voi jättää suljettuna kirjekuoressa toimiston postilaatikkoon. Avainkuoressa tulee olla merkintä asunnon osoitteesta, nimi, päiväys ja allekirjoitus. Avaimen voit antaa myös suoraan uudelle asukkaalle. Tulosta tästä avaimen luovuttaminen uudelle asukkaalle –lomake, ja toimita se välittömästi avainten luovutuksen jälkeen tai viimeistään 1. arkipäivä asuntotoimistoomme. Jos asuntotoimistossa ei ole tietoa avaimen palautuksesta, poismuuttavan asukkaan vakuusmaksua ei voida palauttaa.Avain on palautettava viimeistään vuokrasuhteen päättymistä seuraavana ensimmäisenä arkipäivänä kello 12 mennessä. Myöhästyneenä palautetusta avaimesta peritään sopimussakkona 100 euroa jokaiselta alkavalta viikolta.Mikäli soluasunnosta poismuuttava asukas palauttaa eri solun avaimen, kuin hänen sopimuksessaan on, peritään vakuusmaksusta 35 euroa.
Avain, unohtunut tai kadonnut
Mikäli olet unohtanut avaimen, sinulla on mahdollisuus lainata avainta asuntotoimiston aukioloaikoina.Avaimen saa lainaksi kello 14 asti, palautus asuntotoimistoon kello 15:30 mennessä. Asukkaan henkilöllisyys tarkistetaan aina avainta lainattaessa tai ostettaessa (kadonneen tilalle), varaudu henkilöllisyytesi todistamiseen.Ovien avausasiat hoitaa kohteesi huoltoyhtiö. Huoltoyhtiö perii oven avauksesta kulloinkin voimassa olevan avausmaksun. Huoltoyhtiö tarkistaa henkilöllisyyden oven avauksen yhteydessä. Jos avain katoaa, ota yhteyttä asuntotoimistoon. Uudesta avaimesta peritään toimituskuluina 50 euron avainmaksu per avain. Mikäli asuntoon joudutaan vaihtamaan lukko asukkaan kadotettua avaimensa, lukonvaihdosta peritään asukkaalta 150 euroa.
Ilkivallasta ilmoittaminen on kaikkien asukkaiden etu ja velvollisuus. Ilkivallan tekijä on vastuussa tekemisistään. Asukkaat maksavat vuokrissaan selvittämättömät tapaukset. Yleinen järjestyksenvalvonta kuuluu viranomaisille. Jokaisella on oikeus turvautua poliisin apuun.
TOASin kohteissa on koneellinen ilmanvaihtojärjestelmä. Huippuimurit ja asuntojen poistoventtiilit on säädetty niin, että ilmanvaihto on tasapainoinen. Tasapainossa oleva järjestelmä takaa riittävän, puhtaan ja terveellisen ilman kaikille. Ilmanvaihdon tasapaino horjuu, jos venttiileitä tukitaan tai säätöjä muutetaan.
Ilmoitustaulut ovat TOASin, asukastoimikuntien ja asukkaiden tiedotuskanava. Seuraamalla ilmoitustaulua, pysyt mukana mitä kohteessasi tapahtuu.
TOASin kohteissa on asukkaiden käyttöön tarkoitettu heti valmis TOASnet. TOASnetin käyttö sisältyy vuokraasi. Noudata verkkosääntöjä tarkasti. Kaupallinen toiminta ei ole sallittua. Vältä kapasiteetin turhaa varaamista etenkin työaikoina. Lisätietoa TOASnetistä löydät täältä.
Vuokrasopimus sanotaan irti aina kirjallisesti.Vuokralaisen Irtisanomisaika on yksi kalenterikuukausi. Vuokranantajan irtisanomisaika on kuusi kuukautta, mikäli vuokrasopimus on kestänyt vähintään vuoden. Alle vuoden kestäneissä sopimuksissa vuokranantajan irtisanomisaika on kolme kuukautta. Irtisanomisaika lasketaan sen kuukauden viimeisestä päivästä, jolloin irtisanominen on tehty.Irtisanomisen voit tehdä sähköisesti kotisivultamme.Voit myös tulostaa lomakkeen postitettavaksi tai faksattavaksi toimistoomme tästä.
Järjestyssääntöjä noudattamalla lisäät itsesi ja muiden viihtyvyyttä, vältyt ylimääräisiltä kustannuksilta ja edistät kohtuuhintaisen vuokratason säilymistä. Järjestyssäännöt löydät täältä.
Perustuu lakiin ja on merkittävää ympäristön hoitoa. Useimmissa keittiöissä on keräysastioita eri jätteille ja jätekatoksissa tyhjennyspaikat biojätteille, keräyspaperille ja kuivajätteille. Lasille, pahville ja mm. ongelmajätteille on yhteiskeräilypisteitä. Niiden sijainti on merkitty kohteen ilmoitustaululle.
Jääkaappien puhdistuksesta ja sulatuksesta on pidettävä säännöllisesti huolta. Jään kertyminen heikentää sen tehoa ja kuluttaa sähköä. Älä raavi väkivalloin jäätä pois. Sulatuskaukalon pohjassa oleva poistoaukko on pidettävä puhtaana vaikkapa vanupuikolla. Poista viallinen laite käytöstä ja kutsu apua huollosta.
Ovat tarkoitettu yhteiseen ajanviettoon. Asukastoimikunnat voivat hankkia kerhotiloihin omia kalusteita, lehtiä, televisioita jne.
Huoltoyhtiöt hoitavat yleiset kiinteistönhoitotehtävät: mm. sähkö- ja LVI -laitteiden huollot, siivouksen, saunojen lämmityksen, ulkotyöt ja talojen yhteistilojen lamppujen vaihdon sekä oven avauspalvelun (maksullinen).Huoltoyhtiöllä on ympärivuorokautinen päivystys. Huoltoyhtiön nimen ja päivystystiedot löydät talon porraskäytävistä ja ulko-ovista ja tältä sivulta.Kiinteistöosaston isännöintiyksikkö vastaa kohteiden hoidosta, huollosta ja korjauksista. Tarvittaessa ota yhteys kohteen ulko-ovessa mainittuun isännöinnistä vastaavaan henkilöön.
Puhdista kylpyhuoneen lattiakaivo säännöllisesti, jotta se ei tukkeutuisi. Kierrä säännöllisesti myös käsienpesualtaan hajulukko auki ja puhdista se roskista. Pidä myös suihkutilojen seinien alaosa puhtaana rasva- ja kalkkisaostumista.
Vuokraan sisältyvä käyttömaksu sisältää asukassähkön.
Sulata jääkaappi säännöllisesti. Vältä tarpeetonta vedenkulutusta. Tuuleta huoneisto tarvittaessa. Sammuta sähkölaitteet ja valot, joita et sillä hetkellä tarvitse. Käytä kodinkoneita käyttöohjeiden mukaan ja taloudellisesti. Pidä kaikki laitteet ehjinä. Ilmoita vioista välittömästi.
Lemmikkieläinten tuonti soluasuntoihin ja yhteiskeittiöllisiin yksiöihin/huoneisiin on ankarasti kielletty.Yksiöissä ja perheasunnoissa on lemmikkien pito sallittua.
Pidä liedet siisteinä, jotta niihin ei pinty rasvaa ja likaa. Käytä aina vain liesien puhdistukseen tarkoitettuja aineita käyttöohjeen mukaan. Älä naarmuta. Tee tarvittaessa vikailmoitus vioittuneesta liedestä.
Lukonvaihto
Mikäli asuntoon joudutaan vaihtamaan lukko asukkaan huolimattomuuden takia, lukonvaihdosta peritään 150 euroa.
Termostaatti sulkee ja avaa pattereiden vesikierron niin, että huoneen lämpötila pysyy tasaisena. Siksi patteri on välillä kylmä ja välillä lämmin. Älä peitä termostaattia. Esimerkiksi verhot voivat nostaa termostaatin lähellä olevaa lämpötilaa niin, että patteri kylmenee ennen aikojaan. Huoneiston suosituslämpö on 20-21 astetta, joka mitataan keskeltä huonetta. Lämmityskausi on syys-huhtikuu.
Mattojen ja vuodevaatteiden tuuletus
Pihalta löytyy tamppausteline ja joissakin kohteissa on puisteluparvekkeet. Asuntoparvekkeilta puistelu on kielletty.
Jos olette sopineet uuden asukkaan kanssa siitä, että hän saa muuttaa asuntoon aikaisemmin, avainten luovuttamisesta pitää ehdottomasti ilmoittaa asuntotoimistoon.
Nimesi ilmestyy porrasnimilistaan automaattisesti. Omaan oveesi voit laittaa nimitarran sille varatulle alustalle.
Asukkaana voit hankkia ja asennuttaa ovisilmän oman asuntosi ulko-oveen. Pois muutettaessa ovisilmä on jätettävä asunnon oveen.
Pakollinen kaikissa asunnoissa. TOASin asunnot on varustettu asuntokohtaisilla palovaroittimilla. Vastuu varoittimen toiminnasta ja pariston vaihdosta kuuluu asukkaalle.
Mikäli perheasunnossa ei ole valmiita vesikalusteita pyykinpesukonetta varten, ota selvää kohteesi isännöitsijältä, onko pesukoneen asentaminen mahdollista asuntoosi. Koneen saa kytkeä vain sille tarkoitettuun pistorasiaan. Älä käytä konetta suihkussa ollessasi. Kosteusvaurioiden välttämiseksi kuivaa pyykkisi muualla kuin ovien, ikkunoiden ja pattereiden päällä. Älä jätä konetta päälle ilman valvontaa.
Asukkaiden käyttöön varattujen pesukoneiden käyttö ei vaadi erillistä maksua, pesutuvan käyttö kuuluu vuokraasi. Koneita kannattaa kuitenkin käyttää taloudellisesti, eli pese kerralla enemmän, mutta ota huomioon koneen kapasiteetti. Käytä laitteita ohjeiden mukaan. Muista siisteys.
Asukkaat voivat auttaa pihojen kunnossapitoa huolehtimalla omista tavaroistaan, varomalla herkkiä kasveja ja viheralueita. Kotieläinten ulkoiluttamisessa huomioi muut asukkaat. Koiran jätökset eivät kuulu pihapiiriin.
Kohteesta riippuen posti jaetaan ovipostiluukkuihin tai koottuihin postilaatikostoihin. Postilaatikkoon käy asuntosi avain. Pidä osoitetietosi ajan tasalla.
Rappukäytävä ei ole säilytystila. Siisti rappukäytävä on tärkeää paloturvallisuuden kannalta sekä kaikkien asukkaiden etu. Siistijän lisäksi sinäkin voit vaikuttaa rappukäytävän yleisilmeeseen.
Kohteesta riippuen voit joko varata oman saunavuorosi, ottaa oman kiinteän vuorosi tai käyttää yleistä lenkkisaunavuoroa. Jokainen on vastuussa saunan siisteydestä. Pese käyttämäsi astiat, huuhtele penkit, lattia jne. Vältä ylenpalttista vedenkäyttöä löylyhuoneessa, jotta puupaneelien ja lauteiden käyttöikä ei lyhenisi.
Seiniin kiinnittäminen
Rakenteiden poraus, muutokset jne. ovat pääsääntöisesti kiellettyjä. Poikkeustapauksissakin on otettava yhteyttä kiinteistöosastoon. Taulukoukkujen kohtuullinen käyttö on sallittua.
Kaikki soluasujat ovat vastuussa yhteistilojen kunnosta ja siisteydestä. Soluasunnoissa ei saa pitää eläimiä. Asukkaat eivät saa luvatta vaihtaa huoneiston sisällä huoneita. Mikäli asukkaat haluavat solun sisällä vaihtaa huoneita keskenään, muutokset on sovittava TOASin toimistossa. Mikäli soluasunnosta poismuuttava asukas palauttaa eri solun avaimen kuin hänen sopimuksessaan on, peritään vakuusmaksusta 35€.
Vakavissa rikkomustapauksissa vuokranantajalla on oikeus vuokrasopimuksen purkamiseen ilman irtisanomisaikaa. Näitä syitä ovat vuokranmaksun laiminlyönti, häiritsevän elämän viettäminen, vuokraoikeuden siirto tai asunnon osan luovutus toisen käytettäväksi sekä asunnon huono ja terveydenvastainen hoitaminen. Vuokrasopimus päättyy välittömästi purkamisilmoituksen tiedoksiantoon. TOAS voi tarvittaessa hakea häätöä käräjäoikeudesta.
Sovittele erimielisyydet
Mikäli asumisesi häiriintyy, pyri ensin puhumaan asianomaisten kanssa. Voit ottaa yhteyttä myös asukastoimikunnan jäseniin. Jos häiriöt jatkuvat, voit tehdä TOASille kirjallisen valituksen. Ohjeita häiriövalituksen tekemiseen.
Asukas huolehtii sulakkeiden vaihdoista itse. Ennen kuin vaihdat, tutki, mikä sulakkeen palamisen aiheutti. Poista viallinen laite käytöstä. Jos sulake edelleen palaa tai vikavirtasuoja laukeaa aina uudelleen tee vikailmoitus.
Voit asennuttaa sälekaihtimet ikkunaasi/ikkunoihisi. TOAS ei osallistu sälekaihtimien kustannuksiin.Sälekaihtimet on jätettävä asuntoon pois muutettaessa.
Muista, että virrankulutus yhdessä ryhmässä voi olla korkeintaan 10 ampeeria, tai muuten sulake poksahtaa.Kulutuksen kannalta on tärkeää, ettet pidä laitteitasi päällä yötä päivää.
Voit asennuttaa ulko-oveesi turvaketjun. Turvaketju on jätettävä oveen pois muutettaessa
TV-luvan hankkiminen on asukkaan vastuulla. TV-lupamaksu ei kuulu vuokraan eikä käyttömaksuun.
1.4.2004 ja jälkeen alkaneissa vuokrasopimuksissa on tupakointi kielletty kaikissa TOASin kohteissa sekä asunnoissa että yhteistiloissa (porraskäytävät, hissit, kellari- ja kerhotilat, sauna- ja pesulatilat). Tätä vanhemmissa vuokrasopimuksissa tupakointi on kielletty soluasunnoissa ja yhteistiloissa (porraskäytävät, hissit, kellari- ja kerhotilat, sauna- ja pesulatilat).
Maksetaan ennen vuokrasopimuksen allekirjoittamista. Vakuusmaksu on asukkaan takuu siitä, että hän kohtelee asuntoaan hyvin. Vuokrasopimuksen päätyttyä vakuusmaksusta peritään asukkaan asunnolle aiheuttamat mahdolliset vauriot ja mahdolliset siivouskulut. Mikäli asunto on kunnossa ja velvoitteet hoidettu, vakuusmaksu palautetaan asukkaan ilmoittamalle tilille kuukauden kuluessa.
TOASin kiinteistövakuutus ei korvaa asukkaan irtaimen ja omaisuuden vahinkoja asunnoissa eikä säilytystiloissa, olivatpa ne lukossa tai lukitsemattomia. TOAS suosittelee kaikille asukkailleen vapaaehtoisen kotivakuutuksen ottamista mahdollisten asukkaan aiheuttamien vaurioiden korvaamiseksi omalle tai TOASin omaisuudelle.
Asuntojen valaisimien, mukaan lukien jääkaapin ja uunin lamppujen, sekä loisteputkien ja loisteputkien lamppujen vaihto ja hankinta kuuluu asukkaalle.
Viihdy ja anna toisten viihtyä. Opiskelija-asuminen on yhteispeliä. Ole kuin kotonasi, mutta huomioi kanssa-asujat ja naapurisi. Noudata järjestyssääntöjä ja muita annettuja ohjeita.
Jos havaitset asunnossasi vian tai jotain menee rikki, tee vikailmoitus sivuillamme tai kiinteistöhuollon vikailmoituspostilaatikkoon. Vikailmoituksen tekemättä jättäminen saattaa johtaa korvausvastuuseen. Ilmoita nimesi ja yhteystietosi ja anna viasta mahdollisimman tarkat tiedot. Kerro, voiko huoltomies käyttää yleisavainta asuntoon tullessaan. Muussa tapauksessa sovi korjausaika. Ilmoita vikailmoituksen yhteydessä myös mahdollisista kotieläimistä.Korjauskäynnistä jätetään asuntoosi aina tieto vian korjaamisesta, mahdollisesta uudesta korjausajasta ja ohjeita vian ehkäisemiseksi tulevaisuudessa. Ilmoita aina, kun ovet ja ikkunat eivät sulkeudu kunnolla, ilmastointi ei toimi, ikkunat huurtuvat, jokin laite on rikki, hana, wc-allas, tiskipöydän hajulukko tms. vuotaa, viemäri ei vedä, asunnossa on sinne kuulumattomia hajuja, vettä ja kosteutta esiintyy väärässä paikassa.Vikailmoitus tehdään joko suoraan huoltoyhtiölle, jonka yhteystiedot ovat kiinteistösi ovitarrassa, kotisivuiltamme, sähköpostitse isännöitsijöille osoitteeseen isannointi@toas.fi, faksilla 03 222 5409 tai vikailmoituslomakkeella kohteesi vikailmoituslaatikkoon. Kiireellisissä tapauksissa viasta on ilmoitettava puhelimitse huoltoyhtiölle, joka päivystää vuorokauden ympäri.
Kuukausittain maksettavaan vuokraan sisältyvät lämpö, vesi ja muut huoltoon ja ylläpitoon liittyvät maksut (esim. vesi internet jne).
Vuokranmaksupäivä on ilmoitettu vuokrasopimuksessa. Käytä aina viitenumeroa. Tarkista, että maksettava summa on oikein. Säilytä kuitti. Viivästyneestä maksusta peritään viivästyskorko ja perimiskulut. Rästivuokrat voivat johtaa asunnon hallintaoikeuden menetykseen ja luottotietoihin menevistä merkinnöistä voi tulevaisuudessa olla vakavaa haittaa. Perheasunnon vuokrasta vastaavat puolisot yhteisvastuullisesti, vaikka toinen muuttaa asunnosta pois eikä irtisanomista ole tehty. Jos sinulla on vuokranmaksuvaikeuksia, käänny aina vuokrasihteerin puoleen.
Vuokraoikeuden perusteena on opiskelu. TOAS tarkastaa säännöllisesti vuokraoikeuksia. Asumisoikeus on vuosi opintojen päättymisestä.
Kun allekirjoitat vuokrasopimuksen, sitoudut noudattamaan asuinhuoneistoon vuokraukseen liittyviä lakeja, ehtoja ja ohjeita. Katso vuokrasopimuksen ehdot.
Ulkoiluvälineille, lastenvaunuille ja polkupyörille on jokaisessa kohteessa omat säilytystilat ja osassa kohteita muille tavaroille huoneistokohtaiset häkkikomerot kellari- tai ullakkokerroksessa. Näissä tiloissa ei saa säilyttää paloturvallisuutta vaarantavia tavaroita kuten mopoja, akkuja, polttoaineita jne. Irtotavaran säilyttäminen yhteistiloissa ei ole sallittua. TOAS ei vastaa varastoissa olevista tavaroista.
Älä tee asunnossa rakenteellisia muutoksia tai maalaustöitä ilman lupaa. Älä poraa reikiä seiniin. Älä säädä ilmastointiventtiilejä tai patteriventtiilejä, äläkä tee sähköasennuksia. Älä tee muutoksia atk-verkkopistorasiaan tai antennipistorasiaan.